|  |  |
| --- | --- |
| **Tantárgy neve: Speciálkollégium III. – Dosztojevszkij és a modernista regény esztétikája**  **Kódja: NBB\_SB176G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **heti 2 óra** | |
| A számonkérés módja (koll./gyj./egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **VI.** | |
| Előtanulmányi feltételek *(ha vannak)*: *–* | |
| **Tantárgyleírás**:  A kurzus célja a dosztojevszkiji polifonikus regény poétikája és a modernista regény esztétikája közötti összefüggések megvilágítása a vonatkozó alapvető elméleti szövegek és szépirodalmi alkotások megvitatásán keresztül. Elméleti alapvetését a Dosztojevszkij-nagyregények értelmezésében kulcsfontosságú szerepet betöltő bahtyini karneválelmélet, a dialogicitás fogalma, valamint az ezek továbbviteleként is értelmezhető kristevai abjekt fogalom és intertextualitás elemei alkotják. Erre támaszkodva kísérli meg a kurzus az orosz és angol modernizmus néhány alapszövegén (Andrej Belij, *Pétervár*; James Joyce, *Ulysses*), illetve az e korszakban született Dosztojevszkij újraírásokon (Fjodor Szologub, *Undok ördög*; Joseph Conrad, *Nyugati szemmel*; Aldous Huxley, *Pont és ellenpont, Szép új világ*)keresztül bemutatni a XIX. századi klasszikus művészetének, valamint az orosz és az angol modernista regény esztétikájának metszéspontjait. | |
| **Kötelező olvasmányok:**  Bahtyin, Mihail. *Dosztojevszkij poétikájának problémái.* Szerk. Szőke Katalin. Ford. Könczöl Csaba, Szőke Katalin, Hetesi István et al. Budapest: Gond-Cura/Osiris, 2001. (részletek)  Bahtyin, Mihail. *François Rabelais művészete, a középkor és a reneszánsz népi kultúrája.* Ford*.* Könczöl Csaba. Budapest: Európa Könyvkiadó, 1982. (részletek)  *Intertextualitás. Helikon* XLII. 1-2 (1996) (válogatott tanulmányok)  **Ajánlott olvasmányok:**  Kaye, Peter. *Dostoevsky and English Modernism.* Cambridge: Cambridge UP, 1999. (részletek)  Kristeva, Julia. „Bevezetés a megalázottsághoz.” Ford. Kiss Ágnes. *Café Bábel* 20 (1996): 169-185.  *Változatok a dialógusra. Helikon* XLVII (2001/1) (válogatott tanulmányok) | |
| **Tantárgy felelőse** (*név, beosztás, tud. fokozat*)**:** Dr. Reichmann Angelika PhD főiskolai adjunktus | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr. Reichmann Angelika PhD főiskolai adjunktus | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)